Ericu950/Stoicheia-meter-silver huggingface dataset:
οὕτως αἱ κρίσεις , ἂν μὴ βεβαιότητα καὶ ῥώμην ἐκ λόγου καὶ φιλοσοφίας προσλάβωσιν ἐπὶ τὰς πράξεις , σείονται καὶ παραφέρονται ῥᾳδίως ὑπὸ τῶν τυχόντων ἐπαίνων καὶ ψόγων , ἐκκρουόμεναι τῶν οἰκείων λογισμῶν , δεῖ γὰρ οὐ μόνον , ὡς ἔοικε , τὴν πρᾶξιν καλὴν εἶναι καὶ δικαίαν , ἀλλὰ καὶ τὴν δόξαν , ἀφ ἧς πράττεται , μόνιμον καὶ ἀμετάπτωτον , ἵνα πράττωμεν δοκιμάσαντες , μη δ ὥσπερ οἱ λίχνοι τὰ πλήσμια τῶν ἐδεσμάτων ὀξυτάτῃ διώκοντες ἐπιθυμίᾳ τάχιστα δυσχεραίνουσιν ἐμπλησθέντες , οὕτως ἡμεῖς ἐπὶ ταῖς πράξεσι συντελεσθείσαις ἀθυμῶμεν δι ἀσθένειαν ἀπομαραινομένης τῆς τοῦ καλοῦ φαντασίας .
αἰσχρὸν γὰρ ἡ μετάνοια ποιεῖ καὶ τὸ καλῶς πεπραγμένον , ἡ δ ἐξ ἐπιστήμης ὡρμημένη καὶ λογισμοῦ προαίρεσις οὐ δ ἂν πταίσωσιν αἱ πράξεις μεταβάλλεται .
διὸ Φωκίων μὲν ὁ Ἀθηναῖος τοῖς ὑπὸ Λεωσθένους πραττομένοις ἐναντιωθείς , ἐπειδὴ κατορθοῦν ἐκεῖνος ἐδόκει καὶ θύοντας ἑώρα καὶ μεγαλαυχουμένους τῇ νίκῃ τοὺς Ἀθηναίους , εἶπεν ὡς ἐβούλετο ἂν αὑτῷ ταῦτα μὲν πραχθῆναι , βεβουλεῦσθαι δ ἐκεῖνα ·
σφοδρότερον δ Ἀριστείδης ὁ Λοκρός , εἷς ὢν τῶν Πλάτωνος ἑταίρων , αἰτοῦντος μὲν αὐτὸν γυναῖκα Διονυσίου τοῦ πρεσβυτέρου μίαν τῶν θυγατέρων , ἥδιον ἂν ἔφη νεκρὰν ἰδεῖν τὴν κόρην ἢ τυράννῳ συνοικοῦσαν , ἀποκτείναντος δὲ τοὺς παῖδας αὐτοῦ μετ ὀλίγον χρόνον τοῦ Διονυσίου καὶ πυθομένου πρὸς ὕβριν εἰ τὴν αὐτὴν ἔτι γνώμην ἔχοι περὶ τῆς ἐκδόσεως τῶν θυγατέρων , ἀπεκρίνατο τοῖς μὲν γεγενημένοις λυπεῖσθαι , τοῖς δ εἰρημένοις μὴ μεταμέλεσθαι 0 .
ταῦτα μὲν οὖν ἴσως μείζονος καὶ τελειοτέρας ἀρετῆς ἐστι .
τὸ δὲ Τιμολέοντος ἐπὶ τοῖς πεπραγμένοις πάθος , εἴ τ οἶκτος ἦν τοῦ τεθνηκότος εἴ τε τῆς μητρὸς αἰδώς , οὕτω κατέκλασε καί συνέτριψεν αὐτοῦ τὴν διάνοιαν ὥστ εἴκοσι σχεδὸν ἐτῶν διαγενομένων μηδεμιᾶς ἐπιφανοῦς μη δὲ πολιτικῆς ἅψασθαι πράξεως , ἀναγορευθέντος οὖν αὐτοῦ , καί τὸν δήμου προθύμως δεξαμένου καί χειροτονήσαντος , ἀναστὰς Τηλεκλείδης ὁ τότε καί δυνάμει καί δόξῃ πρωτεύων ἐν τῇ πόλει , παρεκάλει τὸν Τιμολέοντα περὶ τὰς πράξεις ἀγαθὸν ἄνδρα εἶναι καί γενναῖον 0 .
ἂν μὲν γὰρ ἔφη , καλῶς ἀγωνίσῃ , τύραννον ἀνῃρηκέναι δόξομεν , ἂν δὲ φαύλως , ἀδελφόν 0 1 .
παρασκευαζομένου δὲ τοῦ Τιμολέοντος τὸν ἔκπλουν καί στρατιώτας συνάγοντος , ἐκομίσθη γράμματα πρὸς τοὺς Κορινθίους παρ Ἱκέτου μηνύοντα τὴν μεταβολὴν αὐτοῦ καί προδοσίαν .
ὡς γὰρ τάχιστα τοὺς πρέσβεις ἐξέπεμψε , τοῖς Καρχηδονίοις προσθέμενος ἀναφανδὸν ἔπραττε μετ ἐκείνων ὅπως Διονύσιον ἐκβαλὼν Συρακουσῶν αὐτὸς ἔσται τύραννος .
καί δεδοικώς μὴ πρότερον ἐλθούσης ἐκ Κορίνθου δυνάμεως καί στρατηγοῦ διαφύγωσιν αἱ πράξεις αὐτόν , ἔπεμψεν ἐπιστολὴν τοῖς Κορινθίοις φράζουσαν ὡς οὐδὲν δέον πράγματα καί δαπάνας ἔχειν αὐτούς πλέοντας εἰς Σικελίαν καί κινδυνεύοντας , ἄλλως τε καί Καρχηδονίων ἀπαγορευόντων καί παραφυλαττομένων ναυσὶ πολλαῖς τὸν στόλον , οὓς αὐτὸς ἀναγκασθεὶς ἐκείνων βραδυνόντων ποιήσαιτο συμμάχους ἐπὶ τὸν τύραννον 0 .
τούτων δὲ τῶν γραμμάτων ἀναγνωσθέντων , εἰ καί τις ἠπίως εἶχε πρότερον τῶν Κορινθίων πρὸς τὴν στρατείαν , τότε πάντας ἡ πρὸς τὸν Ἱκέτην ὀργὴ παρώξυνεν , ὥστε συγχορηγῆσαι προθύμως τῷ Τιμολέοντι καί συμπαρασκευάσαι τὸν ἔκπλουν .
γενομένων δὲ τῶν νεῶν ἑτοίμων , καὶ τοῖς στρατιώταις ὧν ἔδει πορισθέντων , αἱ μὲν ἱέρειαι τῆς Κόρης ὄναρ ἔδοξαν ἰδεῖν τὰς θεὰς πρὸς ἀποδημίαν τινὰ στελλομένας καὶ λεγούσας ὡς Τιμολέοντι μέλλουσι συμπλεῖν εἰς Σικελίαν .
διὸ καὶ τριήρη κατασκευάσαντες ἱερὰν οἱ Κορίνθιοι ταῖν θεαῖν ἐπωνόμασαν .
αὐτὸς δ ἐκεῖνος εἰς Δελφοὺς πορευθεὶς ἔθυσε τῷ θεῷ , καὶ καταβαίνοντος εἰς τὸ μαντεῖον αὐτὸν γίνεται σημεῖον .
ἐκ γὰρ τῶν κρεμαμένων ἀναθημάτων ταινία τις ἀπορρυεῖσα καὶ φερομένη , στεφάνους ἔχουσα καὶ Νίκας ἐμπεποικιλμένας , περιέπεσε τῇ κεφαλῇ τοῦ Τιμολέοντος , ὡς δοκεῖν αὐτὸν ὑπὸ τοῦ θεοῦ στεφανούμενον ἐπὶ τὰς πράξεις προπέμπεσθαι .
ναῦς δὲ Κορινθίας μὲν ἔχων ἑπτά 0 .
κερκυραίας δὲ δύο , καὶ τὴν δεκάτην Λευκαδίων προσπαρασχόντων , ἀνήχθη .
καὶ νυκτὸς ἐμβαλὼν εἰς τὸ πέλαγος καὶ πνεύματι καλῷ χρώμενος ἔδοξεν αἰφνιδίως ῥαγέντα τὸν οὐρανὸν ὑπὲρ τῆς νεὼς ἐκχέαι πολὺ καὶ περιφανὲς πῦρ .
ἐκ δὲ τούτου λαμπὰς ἀρθεῖσα ταῖς μυστικαῖς ἐμφερὴς καὶ συμπαραθέουσα τὸν αὐτὸν δρόμον , ᾗ μάλιστα τῆς Ἰταλίας ἐπεῖχον οἱ κυβερνῆται , κατέσκηψεν .
οἱ δὲ μάντεις τὸ φάσμα τοῖς ὀνείρασι τῶν ἱερειῶν μαρτυρεῖν ἀπεφαίνοντο , καὶ τὰς θεὰς συνεφαπτομένας τῆς στρατείας προφαίνειν ἐξ οὐρανοῦ τὸ σέλας ·
εἶναι γὰρ ἱερὰν τῆς Κόρης τὴν Σικελίαν , ἐπεὶ καὶ τὰ περὶ τὴν ἁρπαγὴν αὐτόθι μυθολογοῦσι γενέσθαι καὶ τὴν νῆσον ἐν τοῖς γάμοις ἀνακαλυπτήριον αὐτῇ δοθῆναι .
τὰ μὲν οὖν παρὰ τῶν θεῶν οὕτω τὸν στόλον ἐθάρρυνε καὶ σπεύδοντες , ὡς τὸ πέλαγος διαπλέοντες , ἐκομίζοντο παρὰ τὴν Ἰταλίαν .
τὰ δ ἀπὸ τῆς Σικελίας ἀγγελλόμενα πολλὴν ἀπορίαν τῷ Τιμολέοντι καὶ δυσθυμίαν τοῖς στρατιώταις παρεῖχεν .
ὁ γὰρ Ἱκέτης μάχῃ νενικηκὼς Διονύσιον καὶ τὰ πλεῖστα μέρη τῶν Συρακουσῶν κατειληφώς ἐκεῖνον μὲν εἰς τὴν ἀκρόπολιν καὶ τὴν καλουμένην Νῆσον συνεσταλμένον αὐτὸς συνεπολιόρκει καὶ συμπεριετείχιζε , Καρχηδονίους δὲ φροντίζειν ἐκέλευεν ὅπως οὐκ ἐπιβήσοιτο Τιμολέων Σικελίας , ἀλλ ἀπωσθέντων ἐκείνων αὐτοὶ καθ ἡσυχίαν διανεμοῦνται πρὸς ἀλλήλους τὴν νῆσον .
οἱ δὲ πέμπουσιν εἴκοσι τριήρεις εἰς Ῥήγιον , ἐφ ὧν ἐπέπλεον πρεσβευταὶ παρ αὐτοῦ πρὸς Τιμολέοντα κομίζοντες λόγους τοῖς πραττομένοις ὁμοίους .
παραγωγαὶ γὰρ εὐπρεπεῖς καὶ προφάσεις ἦσαν ἐπὶ μοχθηροῖς βουλεύμασιν , ἀξιούντων αὐτὸν μὲν , εἰ βούλοιτο , Τιμολέοντα σύμβουλον ἥκειν παρ Ἱκέτην καὶ κοινωνὸν εὖ διαπεπραγμένων ἁπάντων , τὰς δὲ ναῦς καὶ τοὺς στρατιώτας ἀποστέλλειν εἰς Κόρινθον , ὡς τοῦ πολέμου μικρὸν ἀπολείποντος συνῃρῆσθαι , Καρχηδονίων δὲ κωλύειν τὴν διάβασιν καὶ μάχεσθαι πρὸς βιαζομένους ἑτοίμων ὄντων .
ὡς οὖν καταπλεύσαντες εἰς τὸ Ῥήγιον οἱ Κορίνθιοι τοῖς τε πρεσβεύμασι τούτοις ἐνέτυχον καὶ τοὺς Φοίνικας οὐ πρόσω ναυλοχοῦντας κατεῖδον , ἤχθοντο μὲν ὑβρισμένοι , καὶ παρίστατο πᾶσιν ὀργὴ πρὸς τὸν Ἱκέτην καὶ δέος ὑπὲρ Σικελιωτῶν , οὓς σαφῶς ἑώρων ἆθλα λειπομένους καὶ μισθόν Ἱκέτῃ μὲν προδοσίας , Καρχηδονίοις δὲ τυραννίδος , ἐδόκει δ ἀμήχανον ὑπερβαλέσθαι καὶ τὰς αὐτόθι τῶν βαρβάρων ναῦς διπλασίας ἐφορμούσας καὶ τὴν ἐκεῖ μεθ Ἱκέτου δύναμιν , ᾗ στρατηγήσοντες ἥκοιεν .
οὐ μὴν ἀλλ ὁ Τιμολέων τοῖς πρεσβευταῖς καὶ τοῖς ἄρχουσι τῶν Καρχηδονίων ἐντυχὼν ἐπιεικῶς ἔφη πείθεσθαι μὲν οἷς κελεύουσι τί γὰρ ἂν καὶ περαίνειν ἀπειθῶν , ἐθέλειν δὲ ταῦτα πόλεως Ἑλληνίδος καὶ φίλης κοινῆς τῆς Ῥηγίνων ἐναντίον ἀκούσας καὶ εἰπὼν ἀπαλλάττεσθαι ·
καὶ γὰρ αὐτῷ τοῦτο πρὸς ἀσφάλειαν διαφέρειν , κ ἀκείνους ἐμμενεῖν βεβαιότερον οἷς ἐπαγγέλλονται περὶ Συρακουσίων δήμῳ μάρτυρι τὰς ὁμολογίας παρακαταθεμένους 0 .
ταῦτα δ ὑπέτεινεν αὐτοῖς ἀπάτην ἐπὶ τῇ διαβάσει τεχνάζων , καὶ συνετέχναζον οἱ τῶν Ῥηγίνων στρατηγοὶ , πάντες ἐπιθυμοῦντες ἐν Κορινθίοις τὰ πράγματα τῶν Σικελιωτῶν γενέσθαι , καὶ φοβούμενοι τὴν τῶν βαρβάρων γειτνίασιν .
διὸ συνῆγον ἐκκλησίαν καὶ τὰς πύλας ἀπέκλειον , ὡς μὴ πρὸς ἄλλο τι τρέπεσθαι τοὺς πολίτας , καὶ παρελθόντες εἰς τὸ πλῆθος ἐχρῶντο μήκει λόγων , ἕτερος ἑτέρῳ παραδιδοὺς τὴν αὐτὴν ὑπόθεσιν πρὸς οὐδὲν τέλος , ἀλλὰ διάγοντες ἄλλως τὸν χρόνον , ἕως ἀναχθῶσιν αἱ τῶν Κορινθίων τριήρεις , καὶ Καρχηδονίους ἐπὶ τῆς ἐκκλησίας κατέχοντες ἀνυπόπτως , ἅτε καὶ τοῦ Τιμολέοντος παρόντος καὶ παρέχοντος δόκησιν ὅσον οὔπω πρὸς τὸν λόγον ἀνίστασθαι καὶ δημηγορεῖν .
ὡς δ ἀπήγγειλέ τις αὐτῷ κρύφα τὰς μὲν ἄλλας τριήρεις ἀνῆχθαι , μίαν δὲ τὴν ἐκείνου περιμένειν ὑπολελειμμένην , διεκδὺς τὸν ὄχλον , ἅμα τῶν περὶ τὸ βῆμα Ῥηγίνων συνεπικρυπτόντων , καὶ καταβὰς ἐπὶ τὴν θάλατταν ἐξέπλευσε διὰ ταχέων .
καὶ κατήχθησαν εἰς Ταυρομένιον τῆς Σικελίας , ὑποδεχομένου καὶ καλοῦντος αὐτοὺς ἔτι πάλαι προθύμως Ἀνδρομάχου τοῦ τὴν πόλιν ἔχοντος καὶ δυναστεύοντος .
οὗτος ἦν πατὴρ Τιμαίου τοῦ ἱστορικοῦ , καὶ πολὺ κράτιστος τῶν τότε δυναστευόντων ἐν Σικελίᾳ , γενόμενος τῶν τε ἑαυτοῦ πολιτῶν ἡγεῖτο νομίμως καὶ δικαίως , καὶ πρὸς τοὺς τυράννους φανερὸς ἦν ἀεὶ διακείμενος ἀπεχθῶς καὶ ἀλλοτρίως .
διὸ καὶ Τιμολέοντι τότε τὴν πόλιν ὁρμητήριον παρέσχε , καὶ τοὺς πολίτας ἔπεισε συναγωνίζεσθαι τοῖς Κορινθίοις καὶ συνελευθεροῦν τὴν Σικελίαν .
οἱ δ ἐν τῷ Ῥηγίῳ Καρχηδόνιοι τοῦ Τιμολέοντος ἀνηγμένου καὶ τῆς ἐκκλησίας διαλυθείσης χαλεπῶς φέροντες , ἐν τῷ κατεστρατηγῆσθαι διατριβὴν τοῖς Ῥηγίνοις παρεῖχον , εἰ Φοίνικες ὄντες οὐκ ἀρέσκοιντο τοῖς δι ἀπάτης πραττομένοις .
πέμπουσι δ οὖν εἰς τὸ Ταυρομένιον πρεσβευτὴν ἐπὶ τριήρους , ὃς πολλὰ διαλεχθεὶς πρὸς τὸν Ἀνδρόμαχον , ἐπαχθῶς καὶ βαρβαρικῶς ἀνατεινάμενος εἰ μὴ τὴν ταχίστην ἐκβάλλει τοὺς Κορινθίους , τέλος ὑπτίαν τὴν χεῖρα δείξας , εἶτ αὖθις καταστρέψας ἠπείλησε τοιαύτην οὖσαν αὐτῷ τὴν πόλιν τοιαύτην ποιήσειν .
γελάσας δ ὁ Ἀνδρόμαχος ἄλλο μὲν οὐδὲν ἀπεκρίνατο , τὴν δὲ χεῖρα νῦν μὲν ὑπτίαν , ὡς ἐκεῖνος , νῦν δὲ πρηνῆ προτείνας ἐκέλευσεν ἀποπλεῖν αὐτόν , εἰ μὴ βούλοιτο τὴν ναῦν ἀντὶ τοιαύτης γενέσθαι τοιαύτην 0 .
ὁ δ Ἱκέτης πυθόμενος τὴν τοῦ Τιμολέοντος διάβασιν καὶ φοβηθείς μετεπέμψατο πολλὰς τῶν Καρχηδονίων τριήρεις .
ὅτε καὶ παντάπασι συνέβη τοὺς Συρακουσίους ἀπογνῶναι τὴν σωτηρίαν , ὁρῶντας τοῦ μὲν λιμένος αὐτῶν Καρχηδονίους κρατοῦντας , τὴν δὲ πόλιν Ἱκέτην ἔχοντα , τῆς δ ἄκρας κυριεύοντα Διονύσιον , Τιμολέοντα δὲ ὥσπερ ἐκ κρασπέδου τινὸς λεπτοῦ τῆς Ταυρομενιτῶν πολίχνης τῇ Σικελίᾳ προσηρτημένον ἐπ ἐλπίδος ἀσθενοῦς καὶ βραχείας δυνάμεως 0 ·
χιλίων γὰρ αὐτῷ στρατιωτῶν καὶ τροφῆς τούτοις ἀναγκαίας πλέον οὐδὲν ὑπῆρχεν .
οὐ δ ἐπίστευον αἱ πόλεις διάπλεαι κακῶν οὖσαι καὶ πρὸς ἅπαντας ἀπηγριωμέναι τοὺς ἡγουμένους στρατοπέδων , μάλιστα διὰ τὴν Καλλίππου καὶ Φάρακος ἀπιστίαν , ὧν ὁ μὲν Ἀθηναῖος ὤν , ὁ δὲ Λακεδαιμόνιος , ἀμφότεροι δὲ φάσκοντες ὑπὲρ τῆς ἐλευθερίας ἥκειν καὶ καταλύειν τοὺς μονάρχους , χρυσὸν ἀπέδειξαν τῇ Σικελίᾳ τὰς ἐν τῇ τυραννίδι συμφοράς καὶ μακαριωτέρους δοκεῖν ἐποίησαν τοὺς καταστρέψαντας ἐν τῇ δουλείᾳ τῶν ἐπιδόντων τὴν αὐτονομίαν 0 .
οὐδὲν οὖν ἐκείνων βελτίονα τὸν Κορίνθιον ἔσεσθαι προσδοκῶντες , ἀλλὰ ταῦτα πάλιν ἥκειν πρὸς αὐτοὺς σοφίσματα καί δελεάσματα , μετ ἐλπίδων χρηστῶν καί φιλανθρώπων ὑποσχέσεων εἰς μεταβολὴν δεσπότου καινοῦ τιθασευομένους , ὑπώπτευον καί διεκρούοντο τὰς τῶν Κορινθίων προκλήσεις πλὴν Ἀδρανιτῶν , οἳ πόλιν μικρὰν μέν , ἱερὰν δ οὖσαν Ἀδρανοῦ , θεοῦ τινος τιμωμένου διαφερόντως ἐν ὅλῃ Σικελίᾳ , κατοικοῦντες ἐστασίασαν πρὸς ἀλλήλους , οἱ μὲν Ἱκέτην προσαγόμενοι καί Καρχηδονίους , οἱ δὲ πρὸς Τιμολέοντα διαπεμπόμενοι .
καί πως ἀπ αὐτομάτου συνέτυχε σπευδόντων ἀμφοτέρων εἰς ἕνα καιρὸν ἀμφοτέροις γενέσθαι τὴν παρουσίαν .
ἀλλ Ἱκέτης μὲν ἧκε πεντακισχιλίους στρατιώτας ἔχων , Τιμολέοντι δὲ οἱ σύμπαντες ἦσαν οὐ πλείους χιλίων διακοσίων ·
οὓς ἀναλαβὼν ἐκ τοῦ Ταυρομενίου , σταδίων πρὸς τὸ Ἀδρανὸν ὄντων τετταράκοντα καί τριακοσίων , τῇ μὲν πρώτῃ τῶν ἡμερῶν οὐ πολὺ μέρος τῆς ὁδοῦ προέλαβε καί κατηυλίσατο , τῇ δ ὑστεραίᾳ συντόνως ὁδεύσας καί χαλεπὰ χωρία διελθών ἤδη τῆς ἡμέρας καταφερομένης ἤκουσεν ἄρτι προσμιγνύναι τὸν Ἱκέτην τῷ πολιχνίῳ καί καταστρατοπεδεύειν .
οἱ μὲν οὖν λοχαγοὶ καί ταξίαρχοι τοὺς πρώτους ἐπέστησαν ὡς ἐμφαγοῦσι καί διαναπαυσαμένοις χρησόμενοι προθυμοτέροις , ὁ δὲ Τιμολέων ἐπιπορευόμενος ἐδεῖτο ταῦτα μὴ ποιεῖν , ἀλλ ἄγειν κατὰ τάχος καί συνάπτειν τοῖς πολεμίοις ἀσυντάκτοις οὖσιν , ὡς εἰκὸς ἄρτι παυομένους ὁδοιπορίας καί περὶ σκηνὰς καί δεῖπνον ἀσχόλους ὄντας 0 .
καί λέγων ἅμα ταῦτα , τὴν ἀσπίδα λαβὼν ἡγεῖτο πρῶτος ὥσπερ ἐπὶ νίκην πρόδηλον 0 .
οἱ δ εἵποντο τεθαρρηκότες , ἔλαττον ἢ τριάκοντα σταδίους ἔτι τῶν πολεμίων ἀπέχοντες .
ὡς δὲ καί τούτους διῆλθον , ἐπιπίπτουσιν αὐτοῖς ταραττομένοις καί φεύγουσιν ὡς πρῶτον ᾔσθοντο προσιόντας , ὅθεν ἀνῃρέθησαν μὲν οὐ πολλῷ πλείους τριακοσίων , ἑάλωσαν δὲ δὶς τοσοῦτοι ζῶντες , ἐλήφθη δὲ τὸ στρατόπεδον .
οἱ δ Ἀδρανῖται τὰς πύλας ἀνοίξαντες προσέθεντο τῷ Τιμολέοντι , μετὰ φρίκης καί θαύματος ἀπαγγέλλοντες ὡς ἐνισταμένης τῆς μάχης οἱ μὲν ἱεροὶ τοῦ νεὼ πυλῶνες αὐτόματοι διανοιχθεῖεν , ὀφθείη δὲ τοῦ θεοῦ τὸ μὲν δόρυ σειόμενον ἐκ τῆς αἰχμῆς ἄκρας , τὸ δὲ πρόσωπον ἱδρῶτι πολλῷ ῥεόμενον .
ταῦτα δ , ὡς ἔοικεν , οὐ τὴν τότε νίκην ἐσήμαινε μόνον , ἀλλὰ καὶ τὰς μετὰ ταῦτα πράξεις , αἷς ἐκεῖνος ὁ ἀγὼν ἀρχὴν εὐτυχῆ παρέσχε .
καὶ γὰρ πόλεις εὐθὺς ἐπιπρεσβευόμεναι προσετίθεντο τῷ Τιμολέοντι , καὶ Μάμερκος ὁ Κατάνης τύραννος , πολεμιστὴς ἀνὴρ καὶ χρήμασιν ἐρρωμένος , ἔδωκεν αὑτὸν εἰς συμμαχίαν .
τὸ δὲ μέγιστον , αὐτὸς Διονύσιος ἀπειρηκὼς ἤδη ταῖς ἐλπίσι καὶ μικρὸν ἀπολείπων ἐκπολιορκεῖσθαι τοῦ μὲν Ἱκέτου κατεφρόνησεν αἰσχρῶς ἡττημένου , τὸν δὲ Τιμολέοντα θαυμάζων ἔπεμψεν ἐκείνῳ καὶ Κορινθίοις παραδιδοὺς αὑτὸν καὶ τὴν ἀκρόπολιν 0 .
δεξάμενος δ ὁ Τιμολέων τὴν ἀνέλπιστον εὐτυχίαν , ἀποστέλλει τοὺς περὶ Εὐκλείδην καὶ Τηλέμαχον , ἄνδρας Κορινθίους , εἰς τὴν ἀκρόπολιν , καὶ στρατιώτας τετρακοσίους , οὐχ ὁμοῦ πάντας οὐ δὲ φανερῶς , ἀδύνατον γὰρ ἦν ἐφορμούν ·
τῶν πολεμίων , ἀλλὰ κρύφα καὶ κατ ὀλίγους παρεισπεσόντας 0 .
οἱ μὲν οὖν στρατιῶται παρέλαβον τὴν ἀκρόπολιν καὶ τὰ τυραννεῖα μετὰ τῆς παρασκευῆς καὶ τῶν χρησίμων πρὸς τὸν πόλεμον ·
ἵπποι τε γὰρ ἐνῆσαν οὐκ ὀλίγοι καὶ πᾶσα μηχανημάτων ἰδέα καὶ βελῶν πλῆθος , ὅπλων δ ἀπέκειντο μυριάδες ἑπτὰ τεθησαυρισμένων ἐκ παλαιοῦ , στρατιῶται δὲ δισχίλιοι τῷ Διονυσίῳ παρῆσαν , οὓς ἐκεῖνος , ὡς τ ἆλλα , τῷ Τιμολέοντι παρέδωκεν , αὐτὸς δὲ χρήματα λαβὼν καὶ τῶν φίλων οὐ πολλοὺς ἔλαθεν ἐκπλεύσας τὸν Ἱκέτην .
καὶ κομισθεὶς εἰς τὸ τοῦ Τιμολέοντος στρατόπεδον , τότε πρῶτον ἰδιώτης καὶ ταπεινὸς ὀφθείς , ἐπὶ μιᾶς νεὼς καὶ χρημάτων ὀλίγων εἰς Κόρινθον ἀπεστάλη , γεννηθεὶς μὲν καὶ τραφεὶς ἐν τυραννίδι τῇ πασῶν ἐπιφανεστάτῃ καὶ μεγίστῃ , κατασχὼν δὲ ταύτην ἔτη δέκα , δώδεκα δ ἄλλα μετὰ τὴν Δίωνος στρατείαν ἐν ἀγῶσι καὶ πολέμοις διαφορηθείς , ἃ δ ἔπραξε τυραννῶν οἷς ἔπαθεν ὑπερβαλόμενος , καὶ γὰρ υἱῶν ἐνηλίκων θανάτους καὶ θυγατέρων καταπορνεύσεις παρθένων ἐπεῖδε , καὶ τὴν αὐτὴν ἀδελφὴν καὶ γυναῖκα ζῶσαν μὲν εἰς τὸ σῶμα ταῖς ἀσελγεστάταις ὑπὸ τῶν πολεμίων ἡδοναῖς παρανομηθεῖσαν , βίᾳ δ ἀποθανοῦσαν μετὰ τῶν τέκνων , καταποντισθεῖσαν εἰς τὸ πέλαγος , ταῦτα μὲν οὖν ἐν τοῖς περὶ Δίωνος ἀκριβῶς γέγραπται .
τοῦ δὲ Διονυσίου καταπλεύσαντος εἰς Κόρινθον , οὐδεὶς ἦν Ἑλλήνων ὃς οὐχὶ θεάσασθαι καὶ προσειπεῖν ἐπόθησεν αὐτόν .
ἀλλ οἵ τε χαίροντες ἐπὶ ταῖς συμφοραῖς διὰ μῖσος ἄσμενοι συνῆλθον οἷον ἐρριμμένον ὑπὸ τῆς τύχης πατήσοντες , οἵ τε πρὸς τὴν μεταβολὴν τρεπόμενοι καὶ συμπαθοῦντες ἐθεῶντο πολλὴν ἐν ἀσθενέσι τοῖς ἀνθρωπίνοις καὶ προδήλοις τὴν τῶν ἀδήλων αἰτιῶν καὶ θείων δύναμιν .
οὐδὲν γὰρ οὔ τε φύσεως ὁ τότε καιρὸς οὔ τε τέχνης ὅσον ἐκεῖνο τύχης ἔργον ἐπεδείξατο , τὸν Σικελίας ὀλίγον ἔμπροσθεν τύραννον ἐν Κορίνθῳ διατρίβοντα περὶ τὴν ὀψόπωλιν ἢ καθήμενον ἐν μυροπωλίῳ , πίνοντα κεκραμένον ἀπὸ τῶν καπηλείων καὶ διαπληκτιζόμενον ἐν μέσῳ τοῖς ἀφ ὥρας ἐργαζομένοις γυναίοις , τὰς δὲ μουσουργοὺς ἐν ταῖς ᾠδαῖς διδάσκοντα , καὶ περὶ θεατρικῶν ᾀσμάτων ἐρίζειν σπουδάζοντα πρὸς ἐκείνας καὶ περὶ μέλους ἁρμονίας , ταῦτα δ οἱ μὲν ἄλλως ἀλύοντα καὶ φύσει ῥᾴθυμον ὄντα καὶ φιλακόλαστον ᾤοντο ποιεῖν τὸν Διονύσιον , οἱ δ ὑπὲρ τοῦ καταφρονεῖσθαι καὶ μὴ φοβερὸν εἶναι τοῖς Κορινθίοις , μη δ ὕποπτον ὡς βαρυνόμενον τὴν μεταβολὴν τοῦ βίου καὶ πραγμάτων ἐφιέμενον , ἐπιτηδεύειν καὶ ὑποκρίνεσθαι παρὰ φύσιν , πολλὴν ἀβελτερίαν ἐπιδεικνύμενον ἐν τῷ σχολάζειν 0 .
οὐ μὴν ἀλλὰ καί λόγοι τινὲς αὐτοῦ μνημονεύονται , δι ὧν ἐδόκει συμφέρεσθαι τοῖς παροῦσιν οὐκ ἀγεννῶς .
τοῦτο μὲν γὰρ εἰς Λευκάδα καταχθείς , πόλιν ἀπῳκισμένην ὑπὸ Κορινθίων ὥσπερ τὴν Συρακουσίων , τ αὐτὸν ἔφη πεπονθέναι τοῖς ἐν ἁμαρτήμασι γενομένοις τῶν νεανίσκων 0 ·
ὡς γὰρ ἐκεῖνοι τοῖς μὲν ἀδελφοῖς ἱλαρῶς συνδιατρίβουσι , τοὺς δὲ πατέρας αἰσχυνόμενοι φεύγουσιν , οὕτως αὐτὸς αἰδούμενος τὴν μητρόπολιν ἡδέως ἂν αὐτόθι μετ ἐκείνων κατοικεῖν .
τοῦτο δ ἐν Κορίνθῳ ξένου τινὸς ἀγροικότερον εἰς τὰς μετὰ τῶν φιλοσόφων διατριβὰς , αἷς τυραννῶν ἔχαιρε , χλευάζοντος αὐτὸν , καί τέλος ἐρωτῶντος τί δὴ τῆς Πλάτωνος ἀπολαύσειε σοφίας , οὐδὲν , ἔφη , σοὶ δοκοῦμεν ὑπὸ Πλάτωνος ὠφελῆσθαι , τύχης μεταβολὴν οὕτω φέροντες ;
πρὸς δὲ τὸν μουσικὸν Ἀριστόξενον καί τινας ἄλλους πυνθανομένους ὁπόθεν αὐτῷ καί τίς ἡ πρὸς Πλάτωνα γένοιτο μέμψις , πολλῶν ἔφη κακῶν τὴν τυραννίδα μεστὴν οὖσαν οὐδὲν ἔχειν τηλικοῦτον ἡλίκον τὸ μηδένα τῶν λεγομένων φίλων μετὰ παρρησίας διαλέγεσθαι 0 ·
καί γὰρ αὐτὸς ὑπ ἐκείνων ἀποστερηθῆναι τῆς Πλάτωνος εὐνοίας 0 .
ἐπεὶ δὲ τῶν βουλομένων τις εὐφυῶν εἶναι σκώπτων τὸν Διονύσιον ἐξέσειε τὸ ἱμάτιον εἰσιὼν πρὸς αὐτὸν , ὡς δὴ πρὸς τύραννον , ἀντισκώπτων ἐκεῖνος ἐκέλευε τοῦτο ποιεῖν ὅταν ἐξίῃ παρ αὐτοῦ , μή τι τῶν ἔνδον ἔχων ἀπέλθῃ 0 .
φιλίππου δὲ τοῦ Μακεδόνος παρὰ πότον τινὰ λόγον μετὰ εἰρωνείας ἐμβαλόντος περὶ τῶν μελῶν καὶ τῶν τραγῳδιῶν ἃς ὁ πρεσβύτερος Διονύσιος κατέλιπε , καί προσποιουμένου διαπορεῖν ἐν τίνι χρόνῳ ταῦτα ποιεῖν ἐκεῖνος ἐσχόλαζεν , οὐ φαύλως ἀπήντησεν ὁ Διονύσιος εἰπών ἐν ᾧ σὺ κ ἀγὼ καί πάντες οἱ μακάριοι δοκοῦντες εἶναι περὶ κώθωνα διατρίβομεν .
πλάτων μὲν οὖν οὐκ ἐπεῖδεν ἐν Κορίνθῳ Διονύσιον , ἀλλ ἔτυχεν ἤδη τεθνηκώς , ὁ δὲ Σινωπεὺς Διογένης ἀπαντήσας αὐτῷ πρῶτον , ὡς ἀναξίως , ἔφη , Διονύσιε , ζῇς .
ἐπιστάντος δ ἐκείνου καὶ εἰπόντος ·
εὖ ποιεῖς , ὦ Διόγενες , συναχθόμενος ἡμῖν ἠτυχηκόσι , τί γὰρ 0 ;
εἶπεν ὁ Διογένης , οἴει μέ σοὶ συναλγεῖν , οὐ διαγανακτεῖν ὅτι τοιοῦτον ἀνδράποδον ὤν , καί τοῖς τυραννείοις , ὥσπερ ὁ πατὴρ , ἐπιτήδειος ἐγγηράσας ἀποθανεῖν , ἐνταῦθα παίζων καί τρυφῶν διάγεις μεθ ἡμῶν 0 ;
ὥστε μοι παραβάλλοντι τούτοις τὰς Φιλίστου φωνάς , ἃς ἀφίησι περὶ τῶν Λεπτίνου θυγατέρων ὀλοφυρόμενος , ὡς ἐκ μεγάλων ἀγαθῶν τῶν τῆς τυραννίδος εἰς ταπεινὴν ἀφιγμένων δίαιταν , φαίνεσθαι θρήνους γυναικὸς ἀλαβάστους καί πορφύρας καί χρυσία ποθούσης .
ταῦτα μὲν οὖν οὐκ ἀλλότρια τῆς τῶν βίων ἀναγραφῆς οὐ δὲ ἄχρηστα δόξειν οἰόμεθα μὴ σπεύδουσι μη δὲ ἀσχολουμένοις ἀκροαταῖς .
τῆς δὲ Διονυσίου δυστυχίας παραλόγου φανείσης οὐχ ἧττον ἡ Τιμολέοντος εὐτυχία τὸ θαυμαστὸν ἔσχεν .
ἐπιβὰς γὰρ Σικελίας ἐν ἡμέραις πεντήκοντα τήν τ ἀκρόπολιν τῶν Συρακουσῶν παρέλαβε καὶ Διονύσιον εἰς Πελοπόννησον ἐξέπεμψεν .
ὅθεν ἐπιρρωσθέντες οἱ Κορίνθιοι πέμπουσιν αὐτῷ δισχιλίους ὁπλίτας καὶ διακοσίους ἱππεῖς , οἳ κομισθέντες ἄχρι Θουρίων τήν ἐκεῖθεν περαίωσιν ὑπὸ Καρχηδονίων πολλαῖς ναυσὶ κατεχομένης τῆς θαλάττης ἄπορον ὁρῶντες , ὡς ἦν ἀνάγκη καιρὸν περιμένοντας ἀτρεμεῖν αὐτόθι , πρὸς κάλλιστον ἔργον ἀπεχρήσαντο τῇ σχολῇ .
θουρίων γὰρ ἐπὶ Βρεττίους στρατευόντων τήν πόλιν παραλαβόντες ὥσπερ πατρίδα καθαρῶς καὶ πιστῶς διεφύλαξαν 0 .
ὁ δ Ἱκέτης τήν μὲν ἀκρόπολιν τῶν Συρακουσῶν ἐπολιόρκει καὶ σῖτον ἐκώλυεν εἰσπλεῖν τοῖς Κορινθίοις , Τιμολέοντι δὲ δύο ξένους παρασκευάσας δολοφονήσοντας αὐτὸν ὑπέπεμψεν εἰς Ἀδρανόν , οὔ τε ἄλλως περὶ τὸ σῶμα συντεταγμένην ἔχοντι φυλακήν , καὶ τότε παντάπασι διὰ τὸν θεὸν ἀνειμένως καὶ ἀνυπόπτως σχολάζοντι μετὰ τῶν Ἀδρανιτῶν .
οἱ δὲ πεμφθέντες κατὰ τύχην πυθόμενοι μέλλοντα θύειν αὐτόν , ἧκον εἰς τὸ ἱερόν ὑπὸ τοῖς ἱματίοις ἐγχειρίδια κομίζοντες , καὶ τοῖς περιεστῶσι τὸν βωμὸν ἀναμιχθέντες , ἐγγυτέρω κατὰ μικρὸν ἐπεχείρουν .
καὶ ὅσον οὔπω παρακελευομένων ἀλλήλοις ἐνάρχεσθαι παίει τις αὐτῶν τὸν ἕτερον κατὰ τῆς κεφαλῆς ξίφει , καὶ πεσόντος οὔ θ ὁ παίσας ἔμεινεν οὔδ ὁ μετὰ τοῦ πληγέντος ἥκων , ἀλλ ἐκεῖνος μὲν , ὥσπερ εἶχε τὸ ξίφος , φεύγων πρός τινα πέτραν ὑψηλὴν ἀνεπήδησεν , ἅτερος δὲ τοῦ βωμοῦ λαβόμενος ἄδειαν ᾐτεῖτο παρὰ τοῦ Τιμολέοντος ἐπὶ τῷ πάντα μηνῦσαι .
καὶ λαβὼν ἐμήνυσε καθ αὑτοῦ καὶ κατὰ τοῦ τεθνηκότος ὡς πεμφθεῖεν ἐκεῖνον ἀποκτενοῦντες .
ἐν τούτῳ δὲ καὶ τὸν ἀπὸ τῆς πέτρας κατῆγον ἕτεροι , βοῶντα μηδὲν ἀδικεῖν , ἀλλ ἀνῃρηκέναι δικαίως τὸν ἄνθρωπον ὑπὲρ πατρὸς τεθνηκότος , ὃν ἐκεῖνος ἀπεκτονήκοι πρότερον ἐν Λεοντίνοις .
καὶ μαρτυροῦντας εἶχεν ἐνίους τῶν παρόντων , θαυμάζοντας ἅμα τῆς τύχης τήν εὐμηχανίαν , ὡς δι ἑτέρων ἕτερα κινοῦσα καὶ συνάγουσα πάντα πόρρωθεν καὶ συγκαταπλέκουσα τοῖς πλεῖστον διαφέρειν δοκοῦσι καὶ μηδὲν ἔχειν πρὸς ἄλληλα κοινόν ἀεὶ τοῖς ἀλλήλων χρῆται καὶ τέλεσι καὶ ἀρχαῖς .
τὸν μὲν οὖν ἄνθρωπον ἐστεφάνωσαν οἱ Κορίνθιοι δέκα μναῖς , ὅτι τῷ φυλάττοντι δαίμονι τὸν Τιμολέοντα πάθος ἔχρησε δίκαιον καὶ τὸν ἐκ πολλοῦ παρόντα θυμὸν αὐτῷ πρότερον οὐ κατανάλωσεν , ἀλλὰ μετ αἰτίας ἰδίας πρὸς τήν ἐκείνου σωτηρίαν ἀπὸ τύχης διετήρησεν .
ἡ δ εἰς τὸν παρόντα καιρὸν εὐτυχία καὶ πρὸς τὰ μέλλοντα ταῖς ἐλπίσιν ἐπῆρεν ὁρῶντας ὡς ἱερὸν ἄνδρα καὶ σὺν θεῷ τιμωρὸν ἥκοντα τῇ Σικελίᾳ , τὸν Τιμολέοντα σέβεσθαι καὶ φυλάττειν 0 .
ὡς δὲ ταύτης διήμαρτε τῆς πείρας ὁ Ἱκέτης καὶ πρὸς Τιμολέοντα πολλοὺς ἑώρα συνισταμένους , μεμψάμενος αὐτὸς ἑαυτόν ὅτι τηλικαύτης παρούσης τῆς Καρχηδονίων δυνάμεως ὥσπερ αἰσχυνόμενος αὐτῇ κατὰ μικρὰ χρῆται καὶ λάθρα , κλέπτων καὶ παρεισάγων τὴν συμμαχίαν , μετεπέμπετο Μάγωνα τὸν στρατηγὸν αὐτῶν μετὰ τοῦ στόλου παντός , ὁ δὲ εἰσέπλει φοβερός ναυσὶ πεντήκοντα καὶ ἑκατὸν καταλαμβάνων τὸν λιμένα , πεζῶν δὲ μυριάδας ἓξ ἀποβιβάζων καὶ καταστρατοπεδεύων ἐν τῇ πόλει τῶν Συρακουσίων , ὥστε πάντας οἴεσθαι τὴν πάλαι λεγομένην καὶ προσδοκωμένην ἐκβαρβάρωσιν ἥκειν ἐπὶ τὴν Σικελίαν .
οὐδέποτε γὰρ Καρχηδονίοις ὑπῆρξε πρότερον μυρίους πολεμήσασι πολέμους ἐν Σικελίᾳ λαβεῖν τὰς Συρακούσας , ἀλλὰ τότε δεξαμένου τοῦ Ἱκέτου καὶ παραδόντος ἦν ὁρᾶν τὴν πόλιν στρατόπεδον βαρβάρων οὖσαν .
οἱ δὲ τὴν ἀκρόπολιν τῶν Κορινθίων κατέχοντες ἐπισφαλῶς καὶ χαλεπῶς ἀπήλλαττον , τροφῆς μὲν ἱκανῆς οὐκέτι παρούσης , ἀλλ ἐνδεόμενοι διὰ τὸ φρουρεῖσθαι τοὺς λιμένας , ἀεὶ δὲ ἐν ἀγῶσι καὶ μάχαις περὶ τὰ τείχη καὶ πρὸς πᾶν μηχάνημα καὶ πρὸς πᾶσαν ἰδέαν πολιορκίας μερίζοντες αὑτούς .
οὐ μὴν ἀλλ ὁ Τιμολέων παρεβοήθει σῖτον ἐκ Κατάνης μικραῖς ἁλιάσι καὶ λεπτοῖς ἀκατίοις ἀποστέλλων , ἃ μάλιστα χειμῶνι παρεισέπιπτε διὰ τῶν βαρβαρικῶν τριήρων ὑποπορευόμενα , πρὸς τὸν κλύδωνα καὶ τὸν σάλον ἐκείνων διϊσταμένων .
ἃ δὴ συνορῶντες οἱ περὶ τὸν Μάγωνα καὶ τὸν Ἱκέτην ἐβούλοντο τὴν Κατάνην ἑλεῖν , ἐξ ἧς εἰσέπλει τὰ ἐπιτήδεια τοῖς πολιορκουμένοις καὶ λαβόντες τῆς δυνάμεως τὴν μαχιμωτάτην ἐξέπλευσαν ἐκ τῶν Συρακουσῶν .
ὁ δὲ Κορίνθιος Νέων οὗτος γὰρ ἦν ἄρχων τῶν πολιορκουμένων κατιδὼν ἀπὸ τῆς ἄκρας τοὺς ὑπολελειμμένους τῶν πολεμίων ἀργῶς καὶ ἀμελῶς φυλάττοντας ἐξαίφνης ἐπέπεσε διεσπαρμένοις αὐτοῖς ·
καὶ τοὺς μὲν ἀνελών , τοὺς δὲ τρεψάμενος , ἐκράτησε καὶ κατέσχε τὴν λεγομένην Ἀχραδινήν , ὃ κράτιστον ἐδόκει καὶ ἀθραυστότατον ὑπάρχειν τῆς Συρακουσίων μέρος πόλεως , τρόπον τινὰ συγκειμένης καὶ συνηρμοσμένης ἐκ πλειόνων πόλεων .
εὐπορήσας δὲ καὶ σίτου καὶ χρημάτων οὐκ ἀφῆκε τὸν τόπον , οὐ δ ἀνεχώρησε πάλιν ἐπὶ τὴν ἄκραν , ἀλλὰ φραξάμενος τὸν περίβολον τῆς Ἀχραδινῆς καὶ συνάψας τοῖς ἐρύμασι πρὸς τὴν ἀκρόπολιν διεφύλαττε .
τοὺς δὲ περὶ τὸν Μάγωνα καὶ τὸν Ἱκέτην ἐγγὺς ἤδη τῆς Κατάνης ὄντας ἱππεὺς ἐκ Συρακουσῶν καταλαβὼν ἀπήγγειλε τὴν ἅλωσιν τῆς Ἀχραδινῆς .
καὶ συνταραχθέντες ἀνεχώρησαν διὰ ταχέων , οὔ τε λαβόντες ἐφ ἣν ἐξῆλθον οὔ τε φυλάξαντες ἣν εἶχον .
ταῦτα μὲν οὖν ἔτι τῇ προνοίᾳ καὶ ἀρετῇ δίδωσί τινα πρὸς τὴν τύχην ἀμφισβήτησιν τὸ δ ἐπὶ τούτοις γενόμενον παντάπασιν ἔοικε συμβῆναι κατ εὐτυχίαν .
οἱ γὰρ ἐν τοῖς Θουρίοις διατρίβοντες στρατιῶται τῶν Κορινθίων ἅμα μὲν δεδιότες τὰς Καρχηδονίων τριήρεις , αἳ παρεφύλαττον αὐτοὺς μετὰ Ἄννωνος , ἅμα δ ἐφ ἡμέρας πολλὰς ἐξηγριωμένης ὑπὸ πνεύματος τῆς θαλάττης , πεζῇ διὰ Βρεττίων ὥρμησαν πορεύεσθαι ·
καὶ τὰ μὲν πείθοντες , τὰ δὲ βιαζόμενοι τοὺς βαρβάρους εἰς Ῥήγιον κατέβαινον ἔτι πολὺν χειμῶνα τοῦ πελάγους ἔχοντος .
ὁ δὲ τῶν Καρχηδονίων ναύαρχος , ὡς οὐ προσεδόκα τοὺς Κορινθίους καὶ μάτην ᾤετο καθῆσθαι , πείσας αὐτὸς ἑαυτὸν νενοηκέναι τι τῶν σοφῶν καὶ πανούργων πρὸς ἀπάτην , στεφανώσασθαι τοὺς ναύτας κελεύσας καὶ κοσμήσας τὰς τριήρεις ἀσπίσιν Ἑλληνικαῖς καὶ φοινικίσιν , ἔπλει πρὸς τὰς Συρακούσας .
καὶ παρὰ τὴν ἀκρόπολιν χρώμενος ῥοθίῳ μετὰ κρότου καὶ γέλωτος ἐβόα τοὺς Κορινθίους ἥκειν νενικηκὼς καὶ κεχειρωμένος , ἐν τῇ θαλάττῃ λαβὼν διαπλέοντας , ὡς δή τινα δυσθυμίαν τοῖς πολιορκουμένοις παρέξων .
ἐκείνου δὲ ταῦτα ληροῦντος καὶ φενακίζοντος ἐκ τῶν Βρεττίων καταβεβηκότες οἱ Κορίνθιοι εἰς τὸ Ῥήγιον , ὡς οὐδεὶς παρεφύλαττε καὶ τὸ πνεῦμα κατεσβεσμένον παραλόγως ἀκύμονα τὸν πόρον ἰδεῖν καὶ λεῖον παρεῖχε , ταχὺ πληρώσαντες τὰ πορθμεῖα καὶ τὰς ἁλιάδας τὰς παρούσας ἀνήγοντο καὶ διεκομίζοντο πρὸς τὴν Σικελίαν , οὕτως ἀσφαλῶς καὶ διὰ τοσαύτης γαλήνης ὥστε τοὺς ἵππους παρὰ τὰ πλοῖα παρανηχομένους ἐκ ῥυτήρων ἐφέλκεσθαι .
περαιωθέντων δὲ πάντων ὁ Τιμολέων δεξάμενος αὐτοὺς τήν τε Μεσσήνην εὐθὺς εἶχε , καὶ συνταξάμενος ἐβάδιζεν ἐπὶ τὰς Συρακούσας , οἷς εὐτύχει καὶ κατώρθου μᾶλλον ἢ τῇ δυνάμει πεποιθώς 0 ·
οὐ γὰρ ἦσαν οἱ σὺν αὐτῷ πλείους τετρακισχιλίων .
ἀγγελλομένης δὲ τῆς ἐφόδου τῷ Μάγωνι θορυβούμενος καὶ δεδοικὼς ἔτι μᾶλλον εἰς ὑποψίαν ἦλθεν ἐκ τοιαύτης προφάσεως .
ἐν τοῖς περὶ τήν πόλιν τενάγεσι , πολὺ μὲν ἐκ κρηνῶν πότιμον ὕδωρ , πολὺ δ ἐξ ἑλῶν καὶ ποταμῶν καταρρεόντων εἰς τήν θάλατταν δεχομένοις , πλῆθος ἐγχέλεων νέμεται , καὶ δαψίλεια τῆς ἄγρας τοῖς βουλομένοις ἀεὶ πάρεστι .
ταύτας οἱ παρ ἀμφοτέρων μισθοῦ στρατευόμενοι σχολῆς οὔσης καὶ ἀνοχῶν συνεθήρευον .
οἷα δ Ἕλληνες ὄντες καὶ πρὸς ἀλλήλους οὐκ ἔχοντες ἰδίων ἀπεχθειῶν πρόφασιν , ἐν μὲν ταῖς μάχαις διεκινδύνευον εὐρώστως , ἐν δὲ ταῖς ἀνοχαῖς προσφοιτῶντες ἀλλήλοις διελέγοντο .
καὶ τότε κοινὸν περὶ τήν ἁλιείαν ἔχοντες ἔργον ἐν λόγοις ἦσαν , θαυμάζοντες τῆς θαλάσσης τήν εὐφυΐαν καὶ τῶν χωρίων τήν κατασκευήν .